1964

1964 (MCMLXIV í rómverskum tölum) var 64. ár 20. aldar og hlaupár sem hófst á miðvikudegi samkvæmt gregoríska tímatalinu.

 Atburðir 
 Janúar 
 1. janúar - Sambandsríki Ródesíu og Nýasalands var leyst upp.
 4. janúar - Páll 6. páfi heimsótti Ísrael.
 5. janúar - Páll 6. páfi og patríarkinn Aþenagóras 1. af Konstantínópel hittust á fyrsta fundi kirkjuleiðtoganna frá 15. öld.
 8. janúar - Lyndon B. Johnson kynnti stríðið gegn fátækt í ræðu.
 9. janúar - Dagur píslarvottanna: Átök leiddu til dauða 21 Panamabúa og 4 bandarískra hermanna við Panamaskurðinn.
 11. janúar - Landlæknir Bandaríkjanna, Luther Terry, lýsti því yfir að reykingar væru hættulegar heilsu manna.
 12. janúar - Soldán Sansibar, Jamshid bin Abdullah, var steypt af stóli. Þúsundir íbúa af arabískum og suðurasískum uppruna voru myrtir í uppþotum í kjölfarið.
 16. janúar - Borgarstjórn Kaupmannahafnar bannaði reykingar í almenningsvögnum þar sem ekki væri hægt að aðskilja reykrými.
 18. janúar - Sjónvarpsþættirnir Á Saltkráku hófu göngu sína í sænska ríkissjónvarpinu.
 20. janúar - Meet the Beatles, önnur breiðskífa Bítlanna, kom út í Bandaríkjunum.
 22. janúar - Kenneth Kaunda varð fyrsti forsætisráðherra Norður-Ródesíu.
 28. janúar - Bandarísk herþota í æfingaflugi flaug yfir Austur-Þýskaland þar sem hún var skotin niður af sovésku herliði nálægt Erfurt.
 29. janúar:
 Vetrarólympíuleikarnir 1964 hófust í Innsbruck, Austurríki.
 Sovétríkin skutu tveimur gervihnöttum, Elektron I og II, á loft með einni geimflaug.
 NASA sendi geimfarið Ranger 6 til tunglsins.
 30. janúar - Herforinginn Nguyễn Khánh framdi valdarán í Víetnam.

 Febrúar 
 1. febrúar - Gigliola Cinquetti sigraði söngvakeppnina í Sanremo með laginu „Non ho l'età“ (síðar íslenskað sem „Heyr mína bæn“).
 2. febrúar - Morðin í Hammersmith: Fyrsta fórnarlamb „Jack the Stripper“, Hannah Tailford, fannst nakið í ánni Thames.
 4. febrúar - 24. viðauki stjórnarskrár Bandaríkjanna sem bannaði hvers kyns nefskatt sem skilyrði fyrir kosningaþátttöku gekk í gildi.
 5. febrúar - Indland hætti við að halda þjóðaratkvæðagreiðslu um framtíð Kasmír, eins og lofað hafði verið 1948.
 6. febrúar - Bretland og Frakkland gerðu með sér samkomulag um gerð ganga undir Ermarsund.
 9. febrúar - Bítlarnir komu fram í fyrsta sinn í bandarísku sjónvarpi í The Ed Sullivan Show.
 10. febrúar - Árekstur Melbourne og Voyager: 82 ástralskir sjóliðar fórust þegar tvö herskip rákust á.
 11. febrúar:
 Átök milli Kýpur-Tyrkja og Kýpur-Grikkja hófust í Limassol á Kýpur.
 Lýðveldið Kína sleit stjórnmálasambandi við Frakkland eftir að Frakkar viðurkenndu Alþýðulýðveldið Kína.
 Bítlarnir héldu sína fyrstu tónleika í Bandaríkjunum í Washington Coliseum.
 17. febrúar - Gerð var tilraun til að steypa forseta Gabon, Léon M'ba, af stóli í herforingjabyltingu, en franski herinn kom honum aftur til valda næsta dag.
 25. febrúar - Cassius Clay (sem breytti skömmu síðar nafninu í Muhammad Ali) vann heimsmeistaratitillinn í hnefaleikum.
 29. febrúar - 83 fórust þegar British Eagle International Airlines flug 802/6 rakst á fjallið Glungezer í Austurrísku Ölpunum.

 Mars 
 4. mars -  Hljómsveitin Hljómar kom fram á miðnæturtónleikum í Háskólabíói og naut mikilla vinsælda í kjölfarið.
 6. mars - Konstantín 2. varð konungur Grikklands við lát Páls föður síns.
 9. mars - Fyrsta bifreiðin af gerðinni Ford Mustang var tilbúin.
 11. mars - Tívolí í Reykjavík var lagt niður.
 13. mars - Sextíu þjóðþekktir einstaklingar sendu frá sér áskorun til íslenskra stjórnvalda um að takmarka sjónvarpsútsendingar Kanasjónvarpsins.
 14. mars - Jack Ruby var dæmdur til dauða fyrir morðið á Lee Harvey Oswald.
 15. mars - Elizabeth Taylor og Richard Burton giftu sig í Montreal.
 18. mars - Um 50 marokkóskir stúdentar réðust inn í sendiráð Marokkó í Moskvu til að mótmæla dauðadómi yfir ellefu meintum þátttakendum í morðtilraun gegn Hassan 2.
 19. mars - San Bernardo-göngin milli Ítalíu og Sviss voru opnuð.
 20. mars:
 Ráðstefna Sameinuðu þjóðanna um viðskipti og þróun hófst í Genf.
 Evrópska geimrannsóknastofnunin, forveri Geimferðastofnunar Evrópu, var stofnuð.
 Nýr stjórnmálaflokkur, Kristilegir demókratar, var stofnaður í Svíþjóð.
 21. mars - Gigliola Cinquetti sigraði Söngvakeppni evrópskra sjónvarpsstöðva 1964 fyrir Ítalíu með laginu „Non ho l'età“.
 23. mars - Fyrsta Ráðstefna Sameinuðu þjóðanna um viðskipti og þróun var haldin.
 27. mars - Gríðarstór jarðskjálfti, sá næststærsti sem mældur hefur verið, varð nálægt Anchorage, Alaska á föstudaginn langa. 125 fórust og mikið tjón varð í borginni.
 28. mars - Sád konungur Sádi-Arabíu afsalaði sér völdum. Bróðir hans, Faisal konungur, tók við í nóvember.
 29. mars - Fyrsta breska sjóræningjaútvarpsstöðin, Radio Caroline, hóf útsendingar frá skipi undan strönd Bretlands.
 31. mars - Valdarán í Brasilíu: Herforingjastjórn steypti af stóli lýðræðislega kjörinni ríkisstjórn João Goulart.

 Apríl 
 2. apríl - Sovétríkin sendu könnunarfarið Zond 1 til Venus.
 3. apríl - Sovéski kommúnistaflokkurinn gaf út yfirlýsingu þar sem Kínverska kommúnistaflokknum var lýst sem mestu ógninni við heimskommúnismann.
 4. apríl - Bítlarnir voru fyrsta hljómsveitin sem náði fyrsta sæti á öllum topp 40-listum tímaritsins Billboard samtímis.
 5. apríl - Fyrsti forsætisráðherra Bútan, Jigme Palden Dorji, var særður til ólífis af morðingja.
 7. apríl - IBM kynnti stórtölvuna System/360.
 8. apríl - Bandaríska ómannaða geimfarið Gemini 1 var sent út í geim.
 11. apríl - Brasilíski herforinginn Humberto de Alencar Castelo Branco varð forseti.
 13. apríl - Sidney Poitier varð fyrsti þeldökki leikarinn sem vann óskarsverðlaun fyrir aðalhlutverk í kvikmyndinni Liljur vallarins (Lilies of the Field).
 15. apríl - Verslunarfélagið Íslensk Ameríska var stofnað.
 16. apríl - Tólf menn voru dæmdir í samtals 307 ára fangelsi í Bretlandi fyrir þátttöku sína í Lestarráninu mikla.
 17. apríl:
 Bifreiðin Ford Mustang var fyrst kynnt almenningi.
 Bandaríski flugmaðurinn Jerrie Mock varð fyrsta konan sem lauk einmenningshnattflugi á eins hreyfils Cessna 180.
 18. apríl - Franska ríkissjónvarpið hóf útsendingar á annarri rás, RTF Télévision 2.
 20. apríl:
Lyndon B. Johnson Bandaríkjaforseti og Níkíta Khrústsjov aðalritari sovéska kommúnistaflokksins tilkynntu samtímis að þeir hygðust draga úr framleiðslu kjarnavopna.
Rivonia-réttarhöldin: Nelson Mandela hélt ræðu þar sem hann sagðist tilbúinn til að deyja fyrir baráttuna gegn apartheid-stefnu Suður-Afríku.
 BBC hóf útsendingar á annarri sjónvarpsrás, BBC2.
 22. apríl - Heimssýningin í New York 1964 var opnuð.
 25. apríl:
 Hjarta- og æðaverndarfélag Reykjavíkur var stofnað.
 Höfði Litlu hafmeyjunnar í Kaupmannahöfn var stolið.
 26. apríl - Tanganjika og Sansibar sameinuðust í Tansaníu.

 Maí 
 Hljómsveitin The Moody Blues var stofnuð.
 1. maí - Bandaríkjamennirnir John George Kemeny og Thomas Eugene Kurtz keyrðu fyrsta forritið sem þeir skrifuðu með forritunarmálinu BASIC.
 2. maí:
 Víetnamstríðið: Víet Kong-liðar sökktu bandaríska flugmóðurskipinu USNS Card í höfninni í Saígon.
 Fyrstu stóru mótmæli stúdenta gegn Víetnamstríðinu fóru fram í New York og San Francisco.
 7. maí - Pacific Air Lines flug 773 hrapaði í Kaliforníu með þeim afleiðingum að 44 fórust. Rannsókn á flugrita leiddi í ljós að farþegi hefði skotið flugmennina til bana.
 9. maí - Verkamannasamband Íslands var stofnað.
 12. maí - Tólf ungir menn brenndu herkvaðningarbréf sín í New York-borg til að mótmæla Víetnamstríðinu.
 14. maí - Níkíta Khrústsjov og Gamal Abdel Nasser opnuðu fyrsta áfanga Aswan-stíflunnar í Egyptalandi.
 16. maí - Fyrsti betablokkinn, própranólól, var búinn til af skoska lyfjafræðingnum James Black.
 17. maí - 150 hjólreiðamenn hjóluðu frá Manhattan að heimssýningunni í New York-borg til að berjast fyrir reiðhjólavænni götum.
 19. maí - Utanríkisráðuneyti Bandaríkjanna sagði frá því að yfir 40 faldir hljóðnemar hefðu fundist í veggjum sendiráðs Bandaríkjanna í Moskvu.
 22. maí - Lyndon B. Johnson kynnti hugmyndina um „hið mikla samfélag“, röð félagslegra umbóta til að berjast gegn fátækt, í ræðu fyrir útskriftarnema Michigan-háskóla.
 24. maí - Knattspyrnuóeirðirnar í Líma 1964: Óeirðir brutust út á knattspyrnuleik milli Perú og Argentínu í kjölfar umdeildrar ákvörðunar dómara. 319 létu lífið og 500 slösuðust.
 27. maí - Kólumbísku skæruliðasamtökin FARC voru stofnuð sem „Suðurblokkin“.
 28. maí - Frelsissamtök Palestínu voru stofnuð í Jerúsalem.

 Júní 
 3. júní - Park Chung Hee lýsti yfir herlögum í Suður-Kóreu eftir fjöldamótmæli stúdenta.
 11. júní - Walter Seifert myrti tíu manns með eldvörpu í grunnskóla í Köln.
 12. júní - Nelson Mandela og 7 aðrir voru dæmdir í lífstíðarfangelsi í Suður-Afríku.
 14. júní:
 Sjálfboðaliðasamtökin Freedom Summer hófu að berjast fyrir því að svartir Bandaríkjamenn í Mississippi nýttu sér kosningarétt sinn.
 Bandaríski rithöfundurinn Ken Kesey hélt af stað ásamt félögum sínum í rútuferð þvert yfir Bandaríkin undir áhrifum LSD.
 Abdirizak Haji Hussein varð forsætisráðherra Sómalíu.
 16. júní - 28 létust þegar jarðskjálfti, 7,5 að stærð, reið yfir undan strönd Japans við borgina Niigata.
 21. júní:
 Keflavíkurganga á vegum hernámsandstæðinga var gengin frá hliði herstöðvarinnar til Reykjavíkur.
 Spánn vann Evrópukeppnina í knattspyrnu 1964 með 2-1 sigri á Sovétríkjunum.
 Prufuboranir í Norðursjó sýndu fram á jarðgaslindir undir hafsbotni.
 25. júní - Eduardo Mondlane, leiðtogi FRELIMO, lýsti yfir upphafi skæruhernaðar gegn nýlenduyfirvöldum í Portúgölsku Austur-Afríku.
 26. júní - Moïse Tshombe sneri aftur til Lýðstjórnarlýðveldisins Kongó eftir útlegð á Spáni.
 30. júní - Friðargæslulið Sameinuðu þjóðanna hélt burt frá Lýðstjórnarlýðveldinu Kongó eftir fjögurra ára friðargæslu.

 Júlí 
 2. júlí - Lyndon B. Johnson undirritaði Mannréttindalögin 1964 sem bönnuðu mismunun á grundvelli kynþáttar.
 3. júlí - Bandaríski friðarsinninn David Dellinger skipulagði fyrstu opinberu mótmælin gegn Víetnamstríðinu í Washington D.C.
 4. júlí - Kjarrstríðið í Ródesíu hófst með því að liðsmenn ZANLA myrtu hvítan bónda nálægt Umtali.
 5. júlí - Byggðasafn Árnesinga var opnað á Selfossi.
 6. júlí - Malaví hlaut sjálfstæði frá Bretlandi.
 14. júlí - Skrúðsiglingin Operation Sail var haldin í fyrsta sinn í tengslum við Heimssýninguna í New York 1964.
 16. júlí - Filippus prins, hertogi af Edinborg heimsótti Ísland.
 18. júlí - Kynþáttaóeirðir hófust í Harlem, New York, eftir að táningspiltur var skotinn til bana.
 19. júlí - Á fjöldafundi í Saígon kallaði Nguyễn Khánh eftir því að stríðið yrði fært til Norður-Víetnam.
 20. júlí - Víet Kong-liðar réðust á héraðshöfuðborg og drápu 11 suðurvíetnamska hermenn og 40 almenna borgara, þar af 30 börn.
 21. júlí - Kynþáttaóeirðir brutust út í Singapúr milli kínverskra og malasískra íbúa.
 26. júlí - 94 létust í lestarslysi í Portúgal.
 27. júlí - Víetnamstríðið: Bandaríkin fjölguðu í herliði sínu um 5.000 hermenn og varð fjöldi þeirra 21.000.
 28. júlí - Winston Churchill sagði af sér þingmennsku eftir 64 ára setu á breska þinginu.
 30. júlí - Íslensk málnefnd var stofnuð.
 31. júlí - Könnunarfarið Ranger 7 sendi fyrstu nærmyndirnar af yfirborði tunglsins.

 Ágúst 
 1. ágúst - Franskir vísindamenn stóðu fyrir eldflaugarskoti af Mýrdalssandi til að mæla rafeindir og róteindir í gufuhvolfinu. Annarri eldflaug var skotið viku síðar. Þær náðu um 400 kílómetra hæð.
 2. ágúst - Tonkinflóaatvikið: Byssubátar frá Norður-Víetnam réðust á bandarískan tundurspilli á Tonkinflóa en urðu frá að hörfa.
 4. ágúst - Lík þriggja baráttumanna fyrir mannréttindum, Michael Schwerner, Andrew Goodman og James Chaney, fundust grafin á sveitabæ í Mississippi þar sem félagar í Ku Klux Klan höfðu komið þeim fyrir.
 5. ágúst - Simbauppreisnin: Uppreisnarmenn náðu Stanleyville í Kongó á sitt vald og tóku þar fjölda vestrænna gísla.
 7. ágúst - Víetnamstríðið: Bandaríkjaþing veitti Bandaríkjaforseta heimild til að fyrirskipa hernaðaraðgerðir gegn Norður-Víetnam án formlegrar stríðsyfirlýsingar.
 13. ágúst - Síðustu aftökurnar fóru fram í Bretlandi þegar Gwynne Owen Evans og Peter Anthony Allen voru hengdir.
 16. ágúst - Víetnamstríðið: Herforinginn Nguyễn Khánh rændi völdum í Suður-Víetnam og lagði fram nýja stjórnarskrá sem samin hafði verið í bandaríska sendiráðinu.
 17. ágúst - Liverpool FC spilaði við KR á Íslandi og vann 5-0.
 18. ágúst - Alþjóðaólympíunefndin ákvað að banna liði Suður-Afríku að taka þátt í ólympíuleikunum í Tókýó vegna apartheid-stefnu stjórnvalda.
 20. ágúst - Gervihnattakerfið Intelsat hóf starfsemi.
 27. ágúst - Kvikmyndin Mary Poppins var frumsýnd. Myndin varð metsölumynd og vann til fjölda verðlauna.
 28. ágúst - Kynþáttaóeirðirnar í Philadelphiu 1964 hófust með átökum milli svartra íbúa og lögreglu.

 September 
 2. september - Skáld hungruðu kynslóðarinnar á Indlandi voru handtekin fyrir samsæri gegn stjórnvöldum.
 3. september - Konfrontasi: Tunku Abdul Rahman, forsætisráðherra Malasíu, lýsti yfir neyðarástandi eftir að indónesískir fallhlífarhermenn lentu í Johore.
 4. september - Forth-vegabrúin yfir Firth of Forth opnaði fyrir bílaumferð í Skotlandi.
 8. september - Mannréttindalögin 1964 sem bönnuðu aðskilnað svartra og hvítra nemenda í opinberum skólum í Bandaríkjunum tóku gildi.
 9. september - Suðurtýrólski hryðjuverkamaðurinn Georg Klotz var handtekinn í Austurríki og dæmdur in absentia til 52 ára fangavistar í Mílanó.
 10. september - Þróunarbanki Afríku var stofnaður.
 12. september - Kvikmynd Sergio Leone, Hnefafylli af dollurum, með bandaríska leikarann Clint Eastwood í aðalhlutverki, var frumsýnd í Flórens og varð óvæntur smellur.
 14. september - Breska dagblaðið Daily Herald var langt niður og The Sun tók við.
 17. september - Mannfræðisafnið í Mexíkó var opnað í Mexíkóborg.
 18. september - Konstantín 2. Grikkjakonungur gekk að eiga dönsku prinsessuna Önnu-Maríu.
 21. september - Malta fékk sjálfstæði frá Bretlandi.
 22. september - Söngleikurinn Fiðlarinn á þakinu hóf langa göngu sína á Broadway með frumsýningu í Imperial Theatre.
 24. september - Warren-nefndin sem rannsakaði morðið á John F. Kennedy gaf út skýrslu um að Lee Harvey Oswald hefði verið einn að verki.
 25. september - Sjálfstæðisstríð Mósambíkur hófst.
 26. september - Gassprenging í Valby í Danmörku olli þremur dauðsföllum og miklu tjóni í allt að 5 kílómetra fjarlægð.

 Október 
 1. október - Fyrsta háhraðalest heims, Shinkansen í Japan, hóf göngu sína milli Tókíó og Ósaka.
 4. október - Hraðbrautin Autostrada del Sole (A1) var vígð í Flórens af Aldo Moro forsætisráðherra.
 5. október
 Yfir 50 manns tókst að flýja Austur-Berlín í gegnum göng undir Berlínarmúrinn.
 Elísabet 2. hóf opinbera heimsókn sína til Kanada.
 10. október - Sumarólympíuleikarnir 1964 voru settir í Tókíó, Japan. Þetta voru fyrstu ólympíuleikarnir í Asíulandi.
 12. október:
 Sovétríkin sendu mannaða geimfarið Voskhod 1 út í geim með þremur geimförum.
 Robert Moog sýndi frumgerð Moog-hljóðgervilsins.
 14. október
 Leoníd Brezhnev tók við sem leiðtogi Sovétríkjanna eftir að Níkíta Khrústsjov var steypt af stóli.
 Martin Luther King jr. varð yngsti handhafi friðarverðlauna Nóbels.
 15. október - Breski verkamannaflokkurinn, undir forystu Harold Wilson, vann nauman sigur á Íhaldsflokknum sem hafði verið við völd í yfir 13 ár.
 17. október - Alþýðulýðveldið Kína gerði sína fyrstu kjarnorkutilraun.
 22. október - Jean-Paul Sartre hlaut Nóbelsverðlaun í bókmenntum sem hann hafnaði.
 24. október - Norður-Ródesía fékk sjálfstæði frá Bretlandi sem Sambía.
 26. október - Fjöldamorðinginn Eric Edgar Cooke var síðarsti maðurinn sem var tekinn af lífi í Vestur-Ástralíu.
 27. október - Skæruliðaforinginn Christopher Gbenye tók 60 Bandaríkjamenn og 800 Belga í gíslingu í Lýðstjórnarlýðveldinu Kongó.
 29. október - Fjölda gimsteina, þar á meðal Stjörnu Indlands, var stolið frá Bandaríska náttúrugripasafninu í New York-borg.
 Nóvember 
 1. nóvember - Víetnamstríðið: Víet Kong-liðar gerðu árás með sprengjuvörpum á Bien Hoa-flugstöðina og eyðilögðu margar bandarískar herflugvélar.
 2. nóvember - Faisal var krýndur konungur Sádi-Arabíu.
 3. nóvember:
 Forsetakosningar í Bandaríkjunum: Lyndon B. Johnson sitjandi forseti vann sigur á Barry Goldwater, frambjóðanda Repúblikana.
 Herinn framdi valdarán í Bólivíu undir forystu Alfredo Ovando Candía.
 4. nóvember - Bjarni Benediktsson fór í opinbera heimsókn til Ísraels.
 10. nóvember - Ástralía tók upp herskyldu tímabundið vegna átaka Indónesíu og Malasíu á Borneó.
 21. nóvember:
 Verrazano-Narrows-brúin, stærsta hengibrú heims á þeim tíma, var opnuð í New York.
 Þriðja umferð Annars Vatíkanþingsins tók enda. Páfasamþykktin Lumen gentium var tekin upp.
 24. nóvember - Dragon Rouge-aðgerðin: Belgískir málaliðar réðust inn í Stanleyville í Kongó til að frelsa vestræna gísla úr höndum uppreisnarmanna.
 28. nóvember:
 Bandaríska geimkönnunarfarið Mariner 4 var sent til Mars.
 Hópur hægriöfgamanna stofnaði Lýðræðislega þýska þjóðernisflokkinn í Vestur-Þýskalandi.
 30. nóvember - Sovéska geimkönnunarfarið Zond 2 var sent til Mars.

 Desember 
 1. desember - Gustavo Díaz Ordaz varð forseti Mexíkó.
 3. desember
 Danska knattspyrnuliðið Brøndby IF var stofnað með sameiningu tveggja íþróttaliða í Kaupmannahöfn.
 Tjáningarfrelsishreyfingin: Lögregla handtók 800 stúdenta eftir mótmæli í Kaliforníuháskóla í Berkeley.
 Vantraust á hendur forsætisráðherra Seylon, Sirimavo Bandaranaike, var samþykkt og kosningar boðaðar í mars árið eftir.
 11. desember - Che Guevara ávarpaði Allsherjarþing Sameinuðu þjóðanna í New York-borg. Tveir kúbverskir flóttamenn reyndu að drepa hann við það tækifæri.
 12. desember - Kenýa varð lýðveldi og Jomo Kenyatta varð fyrsti forseti landsins.
 10. desember - Friðarverðlaun Nóbels voru veitt Martin Luther King Jr.
 18. desember - Jólaflóðið 1964 hófst í norðvesturfylkjum Bandaríkjanna.
 22. desember - 1800 fórust þegar fellibylur gekk yfir Palksund og lagði indverska bæinn Dhanushkodi í rúst.
 24. desember - Víetnamstríðið: Víet Kong-liðar gerðu sprengjuárás á The Brinks Hotel í Saígon þar sem tveir bandarískir hermenn létust.
 28. desember - PepsiCo setti Diet Pepsi á markað.
 30. desember - Ráðstefna Sameinuðu þjóðanna um viðskipti og þróun var gerð að fastastofnun Allsherjarþings Sameinuðu þjóðanna.

 Fædd 
 6. janúar - Ólafur Gunnar Guðlaugsson, íslenskur hönnuður.
 7. janúar - Nicolas Cage, bandarískur leikari.
 12. janúar - Jeff Bezos, bandarískur athafnamaður.
 17. janúar - Michelle Obama, fyrrverandi forsetafrú Bandaríkjanna.
 22. janúar - María Ellingsen, íslensk leikkona.
 31. janúar - Jeff Hanneman, bandarískur gítarleikari (Slayer) (d. 2013).
 4. febrúar - Oleh Protasov, úkraínskur knattspyrnumaður.
 6. febrúar - Andrej Zvjagíntsev, rússneskur kvikmyndaleikstjóri.
 11. febrúar - Adrian Hasler, stjórnmálamaður frá Liechtenstein.
 15. febrúar - Chris Farley, bandarískur leikari og grínisti (d. 1997).
 19. febrúar - Jennifer Doudna, bandarískur lífefnafræðingur.
 30. mars - Vera Zimmermann, brasilísk leikkona.
 6. apríl - Tim Walz, bandarískur stjórnmálamaður.
 20. apríl - Crispin Glover, bandarískur leikari.
 20. apríl - Andy Serkis, breskur leikari.
 25. apríl - Hank Azaria, bandarískur leikari og raddleikari.
 26. apríl - Björn Zoëga, íslenskur læknir.
 27. apríl - Þórir Hergeirsson, íslenskur handknattleiksmaður og þjálfari.
 1. maí - Halla Signý Kristjánsdóttir, íslensk stjórnmálakona.
 19. maí - Gitanas Nausėda, litáískur stjórnmálamaður.
 30. maí - Tom Morello, bandarískur gítarleikari.
 15. júní - Courteney Cox, bandarísk leikkona.
 18. júní - Uday Hussein, íraskur leiðtogi, sonur Saddam Hussein (d. 2003).
 19. júní - Ásgrímur Sverrisson, íslenskur kvikmyndagerðarmaður.
 28. júní - Sabrina Ferilli, ítölsk leikkona.
 16. júlí - Miguel Induráin, spænskur hjólreiðamaður.
 20. júlí - Chris Cornell, bandarískur söngvari og tónlistarmaður (d. 2017).
 20. júlí - Hermundur Sigmundsson, íslenskur sálfræðingur.
 22. júlí - David Spade, bandarískur leikari og grínisti. 
 26. júlí  - Sandra Bullock, bandarísk leikkona.
 31. júlí - Jean-Paul Vonderburg, sænskur knattspyrnumaður.
 6. ágúst - Adam Yauch, bandarískur rappari (d. 2012).
 8. ágúst - Giuseppe Conte, ítalskur lögfræðingur.
 24. ágúst:
Dana Gould, bandarískur leikari.
 Svandís Svavarsdóttir, stjórnmálamaður.
 2. september - Keanu Reeves, bandarískur leikari.
 13. september - Mladen Mladenović, króatískur knattspyrnumaður.
 15. september - Robert Fico, slóvakískur stjórnmálamaður.
 16. september - Molly Shannon, bandarísk leikkona.
 3. október - Clive Owen, breskur leikari.
 9. október - Guillermo del Toro, mexíkóskur leikstjóri.
 20. október - Kamala Harris, bandarískur stjórnmálamaður.
 4. nóvember - Bjarni Elvar Pjetursson, íslenskur tannlæknir.
 10. nóvember - Magnús Scheving, íþróttamaður, leikari og framleiðandi.
 14. nóvember - Patrick Warburton, bandarískur leikari.
 24. nóvember - Garret Dillahunt, bandarískur leikari.
 25. nóvember:
 Mark Lanegan, bandarískur tónlistarmaður (d. 2022).
 Mukhriz Mahathir, malasískur stjórnmálamaður.
 29. nóvember - Don Cheadle, bandarískur leikari.
 4. desember - Marisa Tomei, bandarísk leikkona.
 4. desember - Sertab Erener, tyrknesk söngkona.
 8. desember - Teri Hatcher, bandarísk leikkona.
 18. desember - Steve Austin, bandarískur atvinnuglímukappi.
 21. desember - Gísli Snær Erlingsson, íslenskur kvikmyndaleikstjóri.
 23. desember - Eddie Vedder, bandarískur söngvari og gítarleikari.

 Dáin 
 7. janúar - Cesáreo Onzari, argentínskur knattspyrnumaður (f. 1903).
 9. mars - Paul von Lettow-Vorbeck, þýskur herforingi (f. 1870).
 5. apríl - Douglas MacArthur, bandarískur herforingi (f. 1880).
 11. apríl - Guillermo Subiabre, síleskur knattspyrnumaður (f. 1903).
 16. apríl - Sigvaldi Thordarson, íslenskur arkitekt (f. 1911).
 24. apríl - Gerhard Domagk, þýskur örverufræðingur og nóbelsverðlaunahafi (f. 1895).
 3. júní - Frans Eemil Sillanpää, finnskur rithöfundur og nóbelsverðlaunahafi (f. 1888).
 2. ágúst - Olga Desmond, þýsk leikkona (f. 1890).
 12. ágúst - Ian Fleming, breskur rithöfundur, best þekktur fyrir bækur sínar um James Bond (f. 1908).
 10. september - Dóra Þórhallsdóttir, íslensk forsetafrú (f. 1893).
 12. nóvember - Ólafur Friðriksson, íslenskur verkalýðsleiðtogi (f. 1886).
 31. desember - Ólafur Thors, stjórnmálamaður (f. 1892).

 Nóbelsverðlaunin 
 Eðlisfræði - Charles Hard Townes, Níkolaj Basov, Aleksandr Prokhorov
 Efnafræði - Dorothy Crowfoot Hodgkin
 Læknisfræði - Konrad Bloch, Feodor Lynen
 Bókmenntir - Jean-Paul Sartre (afþakkaði verðlaunin)
 Friðarverðlaun - Martin Luther King, Jr.

Flokkur:1964